open-index/open-wikipedia-markdown huggingface dataset:
Կենսուրախ ընկերություն

**«Կենսուրախ ընկերություն»** (), ամերիկյան կատակերգական սերիալ, որը ցուցադվել է NBC հեռուստաալիքով` 1982-1993-ական թվականներին։ Այդ ընթացքում նկարահանվել է 275 դրվագ։

## Պատմություն
Շոուի հիմնական գործողությունները տեղի են ունենում Մասաչուսեթս նահանգի Բոստոն քաղաքի «*Cheers*» բարում, որտեղ տեղի բնակիչների մի խումբ է հանդիպում,  խմելու, լիցքաթափվելու, շփվելու և ուրախանալու համար։

Պրեմիերան կայացել է 1982 թվականի սեպտեմբերի 30-ին, և գրեթե փակվել է, երբ վարկանիշային ցուցակում զբաղեցրել է 77-ից 74-րդ տեղը։ Ի վերջո, NBC- ի ղեկավարությունը որոշել է սերիալին գոյություն ունենալու հնարավորություն տալ, և հետագայում սերիալը դարձել է հեռուստատեսության պատմության ամենահաջողակ սիթքոմներից մեկը։ Չորրորդից մինչև շոուի եզրափակիչ` տասնմեկերորդ եթերաշրջանը այն գտնվել է ԱՄՆ-ի ամենահայտնի շոուների թոփ 10-ում, իսկ 1990-1991 թվականների եթերաշրջանում զբաղեցրել է առաջին հորիզոնականը։

Իր ողջ պատմության ընթացքում *Cheers-ը* թողարկվել է «Must See TV» ապրանքանիշի անվան տակ, հինգշաբթի երեկոյան։ 1993 թվականին սերիալի եզրփակիչ դրվագը դիտել է ավելի քան 84 միլիոն հեռուստադիտող, ինչը հեռուստատեսության պատմության մեջ սերիալի երկրորդ ամենադիտված եզրափակիչն է։ Նկարահանված բոլոր 275 դրվագները մեծ հաջողություն են գտել ամբողջ աշխարհում, իսկ սերիալը պատմության մեջ է մտել նվաճելով 28 «Էմմի» մրցանակ, այդ թվում 4 մրցանակ` «Լավագույն կատակերգական սերիալ» կատեգորիայում, և այդ ժամանակ ռեկորդային 117 անվանակարգեր։

## Ծանոթագրություններ

Կատեգորիա:1980-ականների ամերիկյան հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Անգլերեն հեռուստասերիալներ
Քեյլի Մորգ

**Քեյլի Նիկոլ Մուռ** (, , առավել հայտնի որպես **Քեյլի Մորգ** ()), ամերիկացի երգչուհի և երգերի հեղինակ։

## Վաղ կյանք
Քեյլի Մորգը ծնվել և մեծացել է Արիզոնա նահանգի Ֆինիքս քաղաքում, 1998 թվականի հուլիսի 15-ին։

## Կարիերա
Քեյլին առաջին անգամ իր յություբյան ալիքում վիդեոներ հրապարակել է 2015 թվականի վերջին և սկսել է երգի քավերներից։ Նրա ամենատարաված քավերը The Tigers խմբի «Spirit Desire» երգն է։ 2017 թվականի հունվարին Մորգը իր թվիթթերյան էջում գրել է «Medusa» երգի մասին, որը դարձել է վիրուսային։ Նույն տարում Մորգը պայմանագիր է կնքել Republic Records-ի հետ։ «Medusa» երգի երաժշտական տեսահոլովակը թողարկվել է 2017 թվականի հոկտեմբերին։ Նա պրոդյուսեր Սի Ջեյ Բարանի հետ աշխատել է երգի վերջնական տարբերակի վրա։ Մորգը ելույթ է ունեցել իր առաջին Outside Lands Music and Arts Festival երաժշտական փառատոնում 2018 թվականի օգոստոսին։ 2018 թվականին Մորգը թողարկել է «Siren» սինգլը՝ շարունակելով երգերը գրել հունական դիցաբանության թեմայով։

## Սկավառակագրություն
### Այլ ձայնագրություններ

* "Unfortunate Soul"
* "Ghost of Mine"
* "F**K U"
* "Discovery"
* "Intuition"

### Սինգլներ
* "June"
* "Signs"
* "Medusa" (2017)
* "Do You Feel This Way"
* "Siren"
* "Headcase" Հեյլի Կիյոկոյի մասնակցությամբ
* "Knew You" (2020)

## Անձնական կյանք
Քեյլին ապրում է Լոս Անջելեսում։ Նա բացահայտ խոսում է իր քվիր ու պանսեքսուալ լինելու մասին։ Զբաղվում է կախարդանքով։ Սիրելի հորինված կերպարը Սեյլոր Մունն է։

## Ծանոթագրություններ

Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի փոփ երգչուհիներ
Կատեգորիա:Պանսեքսուալներ
Շիրի Ուիլսոն

**Շիրի Ժուլյեն Ուիլսոն** (, ), ամերիկացի դերասանուհի և պրոդյուսեր, առավել հայտնի է «Դալլաս» (1986-1990) հեռուստասերիալում Էյփրիլ Սթիվենս Յուինգ և «Ուոքեր՝ Տեխասի ռենջեր»-ում՝ (1993-2001) Ալեքս Կեխիլով դերերով։

## Վաղ տարիներ
Շիրի Ժուլեն Ուիլսոնը ծնվել է Մինեսոտա նահանգի Ռոչեսթեր քաղաքում, ինը տարեկան հասակում տեղափոխվել է Կոլորադո, որտեղ ավարտել է Բոուլդերում Կոլորադոյի համալսարանը։

## Կարիերա
Ուիլսոնը իր կարիերան սկսել է որպես մոդել՝ նկարահանվելով գովազդներում և նորաձևության ամսագրերի համար։ Երեք տարի մոդել աշխատելուց հետո, Ուիլսոնը տեղափոխվել է Լոս-Անջելես, որտեղ առաջնաելույթ է ունեցել «Հանցագործության ալիք» կինոֆիլմում։ Հաջորդ տարի նա նկարահանվել է «Ուսանողական արձակուրդներ» ֆիլմի գլխավոր դերում, նաև հայտնվել է մի քանի հեռուստաֆիլմերում։ Նրա առաջին կանոնավոր հեռուստատեսային դերն է դարձել «Մեր ազնիվ ընտանիքը» սերիալը, որը փակվել է 1986 թվականի սկզբին՝ առաջին եթերաշրջանից հետո։

1986 թվականին Ուիլսոնը ստացել է Էյփրիլ Սթիվենսիի՝ խելացի, հարուստ և ճակատագրական կնոջ դերը հայտնի «Դալլաս» հեռուստասերիալում։ Չնայած ի սկզբանե պրոդյուսերները մտադիր էին իրենց հերոսուհուն ներկայացնել որպես չարագործ, բայց սյուժեի զարգացման ընթացքում նրա բնավորությունը բավականին փոխվել է։ Վերջիվերջո Էյփրիլը դարձել է Բոբի Յուինգի երկրորդ կինը, ինչպես նաև վերջին եթերաշրջանների գլխավոր հերոսուհին։

Ուիլսոնը նկարահանվել է «Դալլաս»-ի հետագա հինգ եթերաշրջաններում, մինչ 1990-1991-ի եթերաշրջանի կեսից, որոնք եզրափակչային էին սերիալի համար, ստիպված էր հեռանալ հղիության պատճառով։ Նրա կերպարին սպանել էր Սյուզան Լուչին՝ Բոբի և Էիյփրիլի մեղրամսի ժամանակ։ Դա Ուիլսոնին բերել է Սերիալների դայջեսթ մրցանակ՝  մահվան լավագույն տեսարանի համար։ 1988-1991 թվականներին նա չորս անգամ առաջադրվել է այդ մրցանակին այլ կատեգորիաներում։

1933 թվականին Շիրի Ուիլսոնը վերադարձել է հեռուստատեսություն՝ «Ուոքեր՝ Տեխասի ռենջեր» սերիալի գլխավոր կանացի դերով՝ Չակ Նորիսի հետ միասին։ Նա նկարահանվել է սերիալում մինչև եզրափակիչը՝ 2001 թվականը։ 1994 թվականին նա նորից նկարահանվել է Չակ Նորիսի հետ միասին «Դժոխքի ծնունդ» ֆիլմում, իսկ հետո կրկնել է իր դերը «Ուոքեր։ Փորձություն կրակով» հեռուստաֆիլմում։ Հետագա տարիներին Ուիլսոնը էկրաններին հազվադեպ է հայտնվել, հիմնականում պարբերաբար նկարահանվել է անկախ և հեռուստատեսային ֆիլմերում, որոնց պրոդյուսերը եղել է հենց ինքն։

## Անձնական կյանք
Ուիլսոնը ամուսանլուծված է, ունի երկու երեխա։ Ապրում է Մարինա-դել-Ռեյում՝ Կալիֆորնիա նահանգում, իր երեխաների հետ։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ամերիկացի պրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի կինոդերասանուհիներ
Կատեգորիա:Կոլորադոյի համալսարանի շրջանավարտներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Աղբուլաղ (Թովուզի շրջան)

**Աղբուլաղ** (), գյուղ Ադրբեջանական Հանրապետության Թովուզի շրջանում։

## Պատմություն
Գյուղը հիմնադրվել է ԽՍՀՄ տարիներին՝ 18-րդ դարում հայաթափ գյուղատեղիի տեղում։

Գյուղի կենտրոնում պահպանվում են հին ջրաղացի ավերակները։

## Աշխարհագրություն
Գտնվում է շրջկենտրոն Տավուշ քաղաքից 16,5 կմ հարավ՝ Ասրիկ գետակի ձախ ափին։ Տեղակայված է Խորանաշատի վանքից 3 կմ հարավ-արևելք, Ասրիկ և Ձեգամ գետերի միախառնման վայրում։ Ծովի մակերևույթից 840-880 մ բարձրության վրա է։

## Բնակչություն
Գյուղի բնակչությունը 295 մարդ է (2009)։

## Ծանոթագրություններ

Կատեգորիա:Թովուզի շրջանի բնակավայրեր
Ստեֆանի Մարչ

**Ստեֆանի Մարչ** (, ), ամերիկացի դերասանուհի և հասարակական գործիչ։ Առավել հայտնի է «Օրենք և կարգ։ Հատուկ ստորաբաժանում» հեռուստասերիալում խաղացած Ալեքսանդրա «Ալեքս» Կեբոտի դերով և նրա «Համոզմունք» սփին-օֆֆով։

## Կարիերա
Ստեֆանի Քերոլայն Մարչը իր կարիերան սկսել է որպես դերասանուհի՝ ելույթ ունենալով դպրոցական բեմադրություններում։ Դպրոցն ավարտելուց հետո ընդունվել է «Հյուսիսարևմտյան համալսարան», որտեղ սովորել է բեմական խոսք և հղկել դերասանական վարպետությունը։ Ուսումն ավարտելուց հետո սկսել է աշխատել թատրոնում։ Հաջողության է հասել առաջին իսկ լսումներից։ «Միջամառային գիշերվա երազ» բեմադրությունում խաղացել է Ելենայի դերը։ 1999 թվականին մեծ առաջնաելույթ է ունեցել Բրոդվեյում՝ քննադատների կողմից բարձր գնահատված «Կոմիվոյաժորի մահը» բեմադրությունում։ Բացի դրանից, սկսել է իր կարիերան նաև հեռուստատեսությունում, հայտնվել է սերիալների և հեռուստաֆիլմերի էպիզոդներում։

Կարիերայի ամենամեծ հաջողությունը Ալեքս Կեբոտի դերն է «Օրենք և կարգ։ Հատուկ ստորաբաժանում» հեռուստասերիալում, որտեղ խաղացել է 2000-2003 թվականներին։ Նկարահանումների ընդմիջումների ժամանակ նկարահանվել է «Պետության գլուխ», «Միստր և միսիս Սմիթ» և այլ ֆիլմերում։ 2006 թվականին նկարահանվել է իր Ալեքս Կեբոտի դերի սփին-օֆֆում՝«NBC» ալիքի «Համոզմունք» դրամայում։ 2009 թվականին «Օրենք և կարգ։ Հատուկ ստորաբաժանում» հեռուստասերիալի տասներորդ եթերաշրջան է վերադարձել որպես հրավիրված աստղ, ինչպես նաև 2018 թվականինին նկարահանվել է տասնիններորդ եթերաշրջանի 19-րդ սերիայում։ Նկարահանվել է նաև «Ստի հայտնագործումը», «Ջեսի Սթոուն։ Գիշերային այց» ֆիլմի գլխավոր դերում, «Գրեյի անատոմիա», «30 ցնցումներ» և «Պատրաստված է Ջերսիում» սերիալներում։

## Անձնական կյանք
2005-2015 թվականներին Ստեֆանին ամուսնացած է եղել խոհարար Բոբի Ֆլեի հետ։

2017 թվականի սեպտեմբերի 1-ից Ստեֆանին երկրորդ անգամ ամուսնացել է գործարար Դեն Բենթոնի հետ, որի հետ հանդիպել է իրենց հարսանիքից 22 ամիս առաջ։

Մարչը ապրում է Նյու Յորքում։

2000 թվականին լուսանկարվել է «Maxim» տղամարդկանց ամսագրի համար։ 2010 թվականին դարձել է «World of Children» ընկերության դեսպան։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հասարակական գործիչներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասաններ
Կատեգորիա:Կինոդերասաններ
Կատեգորիա:Թատրոնի ամերիկացի դերասանուհիներ
Ալիբեյլի (Թովուզի շրջան)

**Ալիբեյլի** (), գյուղ Ադրբեջանական Հանրապետության Թովուզի շրջանում։

## Պատմություն
Գյուղը հիմնադրվել է 19-րդ դարավերջին՝ հայաթափ գյուղատեղիի տարածքում, երբ խաշնարած թյուրքերը նստակեցության են անցել։

Ռուսական կայսրության տիրապետության ժամանակահատվածում Ալիբեգլի գյուղը վարչականորեն պատկանում էր Ելիզավետպոլի նահանգի Ղազախի գավառին։

## Աշխարհագրություն
Գտնվում է Տավուշ քաղաքից 12 կմ հարավ-արևմուտք՝ Ախնջի գետի աջ ափին։ Ծովի մակերևույթից 630-680 մետր բարձրության վրա է։

## Բնակչություն
Գյուղի բնակչությունը 2497 մարդ է։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևելյան Հայաստանի գյուղեր
Կատեգորիա:Թովուզի շրջանի բնակավայրեր
Ջեք Ադլեր

**Ջեք Ադլեր** (, ), կոմիքսների շապիկների ամերիկացի նկարիչ և DC Comics ընկերության գունանկարիչ։ 1946-1981 թվականներին եղել է ընկերության հաստիքային աշխատողներից, իր կարիերայի գագաթնակետին զբաղեցրել է արտադրության փոխնախագահի պաշտոնը։

## Կրթություն
Ջեք Ադլերը ավարտել է Նյու Յորքի Արվեստի և դիզայնի բարձրագույն դպրոցը։

Նա նաև Բրուքլինի քոլեջի շրջանավարտ է։

## Կարիերա
Ջեքի առաջին կոմիքսային աշխատանքը համարվում է «Funny Folks»-ի երկրորդ թողարկումը, որը թողարկվել է DC Comics-ի կողմից, 1946 թվականի հունիսին։ 1947 թվականին նա ընդունվել է աշխատանքի DC Comics-ում` որպես հաստիքային գունանկարի և նկարիչ, մինչև 1960 թվականը աշխատել է այդ պաշտոնում։ Հաջորդ 15 տարիները նա զբաղեցնում էր արտադրության մենեջերի օգնականի պաշտոնը։ 1975 թվականից մինչև 1981 թվականին DC-ից աշխատանքից հեռացվելը Ադլերն աշխատել է որպես արտադրության փոխնախագահ։

1971 թվականին Ջեք Ադլերը ստացել է Shazam Award մրցանակը` «Լավագույն գունանկարիչ» անվանակարգում։

Կոմիքսների արծաթե դարաշրջանում «Sea Devils», «Կանաչ լապտեր» և «G.I. Combat» շարքերի բազմաթիվ թողարկումներ հրապարակվել են Ադլերի հեղինակային շապիկներով։

## Ծանոթագրություններ

## Արտաքին հղումներ
* Джек Адлер  на сайте comicbookDB
* 

Կատեգորիա:Ամերիկացի նկարիչներ
Կատեգորիա:Կոմիքսների նկարիչներ
Կատեգորիա:Ամերիկացի երկարակյացներ
Ելոուսթոուն (լիճ)

**Ելոուսթոուն** (), Ելոուսթոուն ազգային պարկի տարածքում գտնվող ամենամեծ լիճը։

## Պատմություն
Լճի ծագումը կապված է մղանցքի տակ մագմային պարկի փլուզման հետ, որը տեղի է ունեցել ուժեղ ժայթքման արդյունքում մոտ 600,000 տարի առաջ։ Փլուզումը հանգեցրել է Ելոուսթոուն խառնարանի առաջացմանը, որի մի մասը լցվելով ջրով՝ ձևավորել է Ելոուսթոուն լիճը։

Ենթադրվում է, որ լիճը ունեցել է հոսք դեպի Սնեյք գետը։ Այսօր լճից դուրս եկող միակ գետը Ելոուսթոուն գետն է, որը համարվում է Միսսուրիի վտակը։

Լիճը տեսած առաջին եվրոպացին մաունթինմեն, թանկարժեք մորթիների որսորդ Ջոն Քոլթերն է, որն այդ տարածք այցելել է 19-րդ դարի սկզբին։ Թանկարժեք մորթու ակտիվ առևտրի ժամանակ (1820-1840 թվականներ) Ելոուսթոուն լիճ այցելել են թանկարժեք մորթու առևտրով զբաղվողներ բազմաթիվ մարդիկ։

## Նկարագրություն
Լճի հայելու մակերեսը 350 կմ² է, ափի եզրագիծը երկար է՝ 177 կմ։ Լճի միջին խորությունը կազմում է մոտ 43 մ, առավելագույն խորությունը հասնում է 122 մ-ի։ Դա Հյուսիսային Ամերիկայի ամենամեծ քաղցրահամ լիճն է, որը գտնվում է ավելի քան 2000 մ բարձրության վրա (7000 ոտնաչափ)։ Ձմռանը լճի մեծ մասը ծածկված է մոտ 1 մ հաստությամբ սառցե շերտով, բացառությամբ այն վայրերի, որտեղ երկրի մակերևույթ են դուրս գալիս տաք աղբյուրներ։

Ելոուսթոունը սառչում է դեկտեմբերի սկզբին և կարող է սառույցի տակ մնալ մինչև մայիսի վերջ կամ հունիսի սկիզբ։ Ինչպես լճում, այնպես էլ նրա շրջակայքում կան բազմաթիվ գեյզերներ, ֆումարոլներ և տաք ակունքներ։

Վերջին տարիներին (2004) նկատվել է լճի հատակի զգալի բարձրացում, ինչը վկայում է տարածաշրջանի տեկտոնական ակտիվության մասին։

## Պատկերասրահ

Պատկեր:Yellowstone Lake from space.jpg|Լիճը տիեզերքից
Պատկեր:Yellowstone-lake.jpg|Լիճն ամպամած օրերին
Պատկեր:Yellowstone Lake Hotel.jpg|Ելոուսթոուն-լեյք հյուրանոցը, տեսարան լճից


## Ծանոթագրություններ

## Արտաքին հղումներ
* 
* USGS answers questions about the 'bulge' under Yellowstone Lake. 
* Bathymetry and Geology of the Floor of Yellowstone Lake, Yellowstone National Park, Wyoming, Idaho, and Montana - United States Geological Survey

Կատեգորիա:ԱՄՆ-ի լճեր
Կատեգորիա:Հյուսիսային Ամերիկայի լճեր
Կատեգորիա:Վայոմինգ
Սուրճ մակիատո

**Սուրճ մակիատո** (), երբեմն անվանում են նաև **Էսպրեսո Մակիատո**։ Էսպրեսո սուրճը ըմպելիք է՝ քիչ քանակությամբ կաթով, սովորաբար փրփրած։ Իտալերեն ** բառացի թարգմանած՝ նշանակում է "ներկված" կամ " խայտաբղետ":

Ինչպես կապուչինոյի, այնպես էլ մակիատոյի հիմքը Լատտե-արտն է։

## Պատմություն
«Մակիատո» անունը կապված է հետևյալ  իրադարձության հետ. բարիստան մատուցողներին պետք է ցույց տալ սովորական Էսպրեսոյի և քիչ քանակությամբ կաթով Էսպրեսոյի տարբերությունը։ Վերջինս պիտակավորված էր։ Այս գաղափարը արտացոլված է նաև պորտուգալական ըմպելիքի անվան մեջ '"café pingado", ինչը նշանակում է *"կաթիլով սուրճ"*։

## Պատրաստում
Ի տարբերություն կաթով պատրաստված այլ սուրճերի, մակիատո սուրճն իր մեջ պարունակում է կաթի ամենամեծ տոկոսայնությունը։ Քիչ քանակությամբ կաթ ավելացնելու նպատակն այն չէ, որ սուրճի համն անհետանա, այլ այն, որ այն ապահովի քաղցրությամբ։ Ըմպելիքը սովորաբար պատրաստվում է էսպրեսոյի և փրփրած կաթի խառնուրդից։ Հայտնի է նաև այլ բաղադրատոմս, ըստ որի էսպրեսսոյի վրա վերևից բարի գդալով ավելացվում է շատ նուրբ  կաթի փրփուրի կաթիլ(մոտավորապես 15 մլ)։ Մակիատոյի այն տարատեսակը, որը պատրաստվում է սառը կաթով, կոչվում է , իսկ տաք կաթովը՝  : Մեկ բաժին սուրճը պահանջում է 5-10 գրամ(1-2 թեյի գդալ) կաթ, որը եփված կլինի :

## Պատկերասրահ

Պատկեր:Ethiopian caffè macchiato.jpg|Մակիատոն Եթովպիայում
Պատկեր:2014 0508 Caffe macchiato.jpg|Մակիատոն Թայլանդում, Իմպրեսո Էսպրեսո Բար
Պատկեր:Macchiatobc.jpg|Մակիատոն Հյուսիսային Ուելսում, Մեծ Բրիտանիա
Պատկեր:Macchiato (Papua New Guinea).jpg|Մակիատոն Պապուա Նոր Գվինեայում
Պատկեր:Macchiato.JPG|Մակիատոն Կալիֆոռնիայում, Մար Վիստա
Պատկեր:Caffè macchiato in glass, Natick, Massachusetts, USA.jpg|Մակիատոն ապակե բաժակի մեջ՝ կաթով, փրփուրով, Մասաչուսեթս


## Տես նաև
* Լատտե
* Լատտե-արտ
* Կապուչինո

## Ծանոթագրություններ

## Արտաքին հղումներ
*

Կատեգորիա:Բուսական և սնկային գրգռիչներ
Կատեգորիա:Ոչ ալկոհոլային խմիչքներ
Կատեգորիա:Սուրճ
Լիբանանի օրհներգ

**Լիբանանի օրհներգ** (, ), Լիբանանի ազգային օրհներգը գրել է Ռաշիդ Նախլյան, երաժշտության հեղինակը Վադիխ Սաբրան է։ Այն հաստատվել է 1927 թվականի հուլիսի 12-ին` Լիբանանի անկախության հռչակումից յոթ տարի անց` Սիրիայի և Լիբանանի ֆրանսիական մանդատի գործողության ժամկետի ընթացքում։

## Տեքստ
### Օրհներգը բնօրինակ լեզվով
:كلنا للوطن للعلى للعلم
:ملء عين الزّمن سيفنا والقلم
:سهلنا والجبل منبت للرجال
:قولنا والعمل في سبيل الكمال

:كلنا للوطن للعلى للعلم
:كلّنا للوطن

:شيخنا والفتى عند صوت الوطن
:أسد غاب متى ساورتنا الفتن
:شرقنا قلبه أبداً لبنان
:صانه ربه لمدى الأزمان

:كلنا للوطن للعلى للعلم
:كلنا للوطن

:بحره برّه درّة الشرقين
:رِفدُه برّهُ مالئ القطبين
:إسمه عزّه منذ كان الجدود
:مجدُهُ أرزُهُ رمزُهُ للخلود

:كلّنا للوطن للعلى للعلم
:كلّنا للوطن 


## Ծանոթագրություններ

## Արտաքին հղումներ
* Ազգային օրհներգ  - Լիբանանի կառավարության պաշտոնական կայք-->
* Ռազմական օրհներգներ - Լիբանանի բանակի պաշտոնական կայք-.
*The National Anthem – A page that is part of the official page of the Presidency of Lebanon.
*The Hymns of the Army page at the official website of the Lebanese Army.
*Lebanese national anthem

Կատեգորիա:Ազգային օրհներգեր
Կատեգորիա:Բնօրինակում անաղբյուր հոդվածներ
Կատեգորիա:Լիբանանի պետական խորհրդանիշներ
Բրեմ Ստոկերի մրցանակ

**Բրեմ Ստոկերի մրցանակ** (), պարգև, որը տրվում է Սարսափ գրողների ասոցիացիայի կողմից գրական խորրոր ժանրում սարսափի գրականության մեջ ունեցած նվաճումների համար։

## Պատմություն
Մրցանակաբաշխությունը ամենամյա է՝ սկսած 1987 թվականից, մրցանակակիրները ընտրվում են ասոցիացիայի գործող անդամների քվեարկությամբ։

Ասոցիացիայի մի քանի անդամներ (այդ թվում և Դին Կունցը) թերահավատությամբ են մոտենում այս մրցանակին՝ գտնելով, որ նրա շնորհումը, ընկերական հիացմունք առաջացնելու փոխարեն, կարող է խթանել անառողջ մրցակցություն։ Դրա համար ասոցիացիան անում է ամեն ինչ, որ խուսափի կեղծ մրցակցությունից։ Նրանք համաձայնության եկան փնտրել և գտնել նոր ու մոռացված հեղինակներ, ստեղծագործություններ, և մրցանակները պաշտոնապես հաձնել ոչ թե «տարվա լավագույն» չափանիշով, այլ «գերազանց նվաճումների համար», ինչը միավորվելու հնարավորություն է տալիս։
մինի
Առաջադրված գործերն անցնում են երկու տարբեր գործընթացներ։ Աշխատանքները կարող են առաջադրված լինել ասոցիացիայի ցանկացած անդամի կողմից, և ժյուրին յուրաքանչյուր կատեգորիայի համար ներկայացնում է աշխատանքների առանձին ցուցակ։ Այնուհետև նախնական քվեաթերթիկներում հայտնված աշխատանքների քվեարկությանը մասնակցում են ակտիվ կարգավիճակ ունեցող անդամները։ Այսպիսով, դաշտը նեղանում է մինչև վերջնական քվեարկությունը։ Ակտիվ մասնակիցները հաղթողներին ընտրելու համար կատարում են վերջնական քվեարկություն։ Բրեմ Ստոկերի մրցանակաբաշխության հաղթողները ստանում են նյույորքյան Society Awards ֆիրմայի կողմից արտադրված արձանիկներ։

## Կարգեր
### Ընթացիկ կարգեր
2019 թվականից սկսած՝ Բրեմ Ստոկերի մրցանակ տրվում է հետևյալ անվանակարգերում ամենաբարձր մակարդակի հասնելու համար.

* Վեպ (1987–)
* Առաջին վեպ (1987–)
* Վեպ մեծահասակների համար (2011–)
* Գրաֆիկական վեպ (2011–)
* Երկար ֆանտաստիկա (1998–)
*  Կարճ Ֆանտաստիկա (1998–)
*  Գեղարվեստական հավաքածու (1998–)
*  Սցենար (1998–2004, 2011–)
*  Անթոլոգիա (1998–)
* Ոչ գեղարվեստական ստեղծագործություն (1987–)
*  Կարճամետրաժ գրականություն (2019–)
*  Պոեզիայի ժողովածու(2000–)
*  Կյանքի նվաճում (1987–)

#### Դադարեցված կարգեր
Դադարեցված կարգերն են.

*  Նովելետ (1987–1997)
*  Կարճ պատմություն (1987–|_
* Հավաքածու(1987–1997)
*  Այլ ԶԼՄ-ներ (1993, 1998–2000)
*  Պատկերազարդ պատմվածք (1998–2004)
*  Երիտասարդ ընթերցողների համար գրվածքներ (1998–2004)·        
* Այլընտրանքային ձևեր (2001–2004)

##### Նախորդ հաղթողներ
2019 թվականի դրությամբ Սթիվեն Քինգը համարվում է առավելագույն անվանակարգերի (33) և հաղթանակների (13) ռեկորդակիր։  Նախորդ մրցանակակիրների թվում են նաև.

## Ծանոթագրություններ

## Արտաքին հղումներ
* Պաշտոնական կայք
* Բրեմ Ստոկերի մրցանակ

Կատեգորիա:ԱՄՆ-ի գրականություն
Կատեգորիա:Գրական մրցանակներ
Կատեգորիա:Սարսափ վեպեր
Եմենի օրհներգ

**Միացյալ հանրապետություն**   (), Եմենի Հանրապետության պետական օրհներգը 1990-ից մինչև հիմա։ 1979-ից մինչև 1990 թվականը այն եղել է Հարավային Եմենի օրհներգը։

Օրհներգի բառերի հեղինակը  Աբդոլա Աբդոլվահաբ Նոյեմանն է։

## Օրհներգը արաբերեն

رددي أيتها الدنيا نشيدي ردديه وأعيدي وأعيدي واذكري في فرحتي كل شهيد وأمنحيه حللاً من ضوء عيدي

رددي أيتها الدنيا نشيدي رددي أيتها الدنيا نشيدي

وحدتي..وحدتي..يانشيداً رائعاً يملاُ نفسي أنت عهد عالق في كل ذمة رايتي.. رايتي..يانسيجاً حكته من كل شمس أخلدي خافقة في كل قمة أمتي.. أمتي.. امنحيني البأس يامصدر بأسي وأذخريني لك يا أكرم أمة

عشت إيماني وحبي أمميا ومسيري فوق دربي عربيا وسيبقى نبض قلبي يمنيا لن ترى الدنيا على أرضي وصي

## Ծանոթագրություններ

## Արտաքին հղումներ
* Страница гимна на сайте Nationalanthems.info
* Арабский текст гимна

Կատեգորիա:Ազգային օրհներգեր
Կատեգորիա:Եմենի պետական խորհրդանիշեր
Իտամի

**Իտամի** (), քաղաք Ճապոնիայի Հյոգո պրեֆեկտուրայում; Զբաղեցնում է 25,09 քառակուսի կիլոմետր տարածք։ 2018 թվականի մայիս ամսվա տվյալներով բնակչության թվաքանակը եղել է  197.335, խտությունը՝ 7.865 մարդ/կմ2։

Ներկայիս քաղաքը հիմնադրվել է 1940 թվականի նոյեմբերի 10-ին։ Նրա զգալի մասը մեծապես վնասվել է Հանշինի 1995 թվականի հզոր երկրաշարժից, բայց կարճ ժամանակում վերականգնվել է։

Քաղաքի ենթակայությանը հանձնված տարածքում է գործում Օսակայի միջազգային օդանավակայանը։ Իտամիին համբավ են բերել նաև սակե բրնձօղու յուրօրինակ մի տեսակի () արտադրությունը և Կոյայկե զբոսայգին, որտեղ շրջանաձև լճակում պատրաստվել է Ճապոնական կղզեխմբի մոդելը։

## Աշխարհագրական դիրքը
Իտամին գտնվում է Հոնսյու կղզում, Հյոգո պրեֆեկտուրայում։ Սահմանակցում է Կավանիսի, Տակարաձուկա, Նիսինոմիա, Ամագասակի, Իկեդա, Տոյոնակա քաղաքներին։

## Խորհրդանիշերը
Իտամիի խորհրդանիշ ծառը կամֆորայի ծառն է, ծաղիկը՝ ռոդոդենդրոնը, թռչունը՝ բադը։

## Քույր քաղաքներ
* Հասելտ, Բելգիա
* Ֆոշան, Չինաստան

## Պատկերասրահ

Osaka International Airport.JPG|
Yamato River and Ishikawa River at Kashiwara01.JPG|Յամատո և Իշիկավա գետերի միախառնվելու վայրը
Swanhall1.jpg|Կարապի սահը
Koyaike park1.jpg|Կոյայկե զբոսայգին
御願塚主墳の帆立貝式古墳を示す堀のくびれ部分の写真.jpg|
Itamij03.jpg|
伊丹市鴻池稲荷祠碑.jpg|
伊丹オトラクな一日の路上演奏風景.jpg|
街路樹に吊るされた虫籠.JPG|
Itami City Museum of Insects1.jpg|Միջատների թանգարանը
Kotobagura.JPG|Քաղաքային գրադարանը


## Ծանոթագրություններ

## Արտաքին հղումներ
* * Պաշտոնական կայքէջը
* Itami City Museum of Art
* Itami City Museum of Insects

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
Լոբեկե (ազգային պարկ)

**«Լոբեկե»** (, ), ազգային պարկ Կամերունիի հարավարևելյան մասում, Մոլունդուի Արևելյան շրջանում։ Սանգայի անտառի մի մասն է։

## Պատմություն
1991 թվականին Բնության համաշխարհային հիմնադրամը առաջին անգամ հայտարարեց, որ այս տարածքը պետք է հայտարարվի ազգային պարկ՝ առաջարկելով պաշտպանել 40-400 հազար հա տարածք, բայց պաշտոնապես այգին ստեղծվել է միայն 1999 թվականի հոկտեմբերին։ 2006 թվականի ապրիլի 18-ին Լոբեկեն առաջարկվել է ընդգրկվել ՅՈՒՆԵՍԿՕ-ի Համաշխարհային ժառանգության ցանկում, բայց 2013 թվականին սկզբի դրությամբ դեռ որոշում չի կայացվել։

## Աշխարհագրություն
Լոբեկե ազգային պարկի տարածքը 2178 կմ² է, բնակչությունը մոտ չորս հազար մարդ։Այգին տեղակայված է Կոնգոյի ավազանում, արևելքից սահմանակից է Սանգա գետին, որը այս պահին նաև սահման է Կամերունի, Կենտրոնաաֆրիկյան Հանրապետության (CAR) և Կոնգոյի միջև։ Լոբեկեն սահմանակից է մյուս ազգային այգիներին, մասնավորապես, Բումբա-Բեկին։ Այգին հետաքրքրաշարժ է նրանով, որ սահմանակից է այլ պետությունների երկու պահպանվող բնական տարածքներների, որոնք նույնպես Սանգայի անտառների մաս են կազմում։

## Բուսական և կենդանական աշխարհ
Լոբեկե անտառը կիսով չափ մշտականաչ է, որի մեջ փայտանյութի օգտագործման գործընթացը գրեթե երբեք տեղի չի ունեցել։ Ծառերի լայն տեսականիով (ավելի քան 300 տեսակ) գերակշռում է ստերկուլիևները, սեյբաներ և լիմբաներ։ Մացառները ներառում են մարանտեկաներ (), իմբիրը, եբենացեաներ () և անոնացեաներ ()։

Լոբեկն ունի ամենախիտ բնակեցված անտառային փղերից մեկը և Աֆրիկյան արևմտյան ցածրադիր գորիլաները։ Կապիկների այլ տեսակներ, ընձառյուծներ և նրանց տասը տեսակներ նույնպես հայտնաբերված են զգալի թվով։ Կաթնասուններից բացի, Լոբեկեում գրանցվել է թիթեռների 215 տեսակ, ձկների 134 տեսակ, սողունների 18 տեսակ և երկկենցաղների 16 տեսակ։ Լոբեկեի այգին կարևոր տեղ է հազվագյուտ թռչունների կյանքի և բուծման համար, այստեղ կա ավելի քան 330 տեսակ, հատկապես հնարավոր է առանձնացնել աֆրիկյան կանաչ աղավնին և Մալայսկի գոմարը։

Լոբեկում որսագողությունները շատ են, հանցագործները հատուկ ուշադրություն են դարձնում էկզոտիկ կենդանիների փղոսկրին մասնավորապես թռչուններից Աֆրիկյան մոխրագույն թութակին, չնայած այն բանին, որ երկրից թռչունների արտահանումը կառավարության կողմից արգելված էր դեռևս 1997 թվականից։

## Պատկերասրահ

Պատկեր:Clairière dans le Parc National de Lobéké.JPG|Ազգային պարկ
Պատկեր:Panthère dans le Parc National de Lobéké.jpg|ընձառյուծ
Պատկեր:Lobéké buffalo.jpg|Լոբեկե


## Ծանոթագրություններ

## Արտաքին հղումներ
* Africa: Cameroon, Central African Republic, Gabon, and Republic of the Congo на сайте *worldwildlife.org*
*  на сайте *wrm.org.uy*
* Congo Basin Tri-National Park  на сайте *zambezi.com*
*  на сайте *junglerivers.de*

Կատեգորիա:1999 հիմնադրված բնության հատուկ պահպանվող տարածքներ‎
Կատեգորիա:Կամերունի ազգային պարկեր
Կատեգորիա:Կատեգորիա ԲՊՀՄ II
Կատեգորիա:ՅՈՒՆԵՍԿՕ-ի Համաշխարհային ժառանգություն
Քերի Քուն

**Քերի Ալեքսանդրա Քուն** ( ), ամերիկացի դերասանուհի։

## Վաղ տարիներ
Քունը ծնվել և մեծացել է Օհայոյում՝ Քոփլիում՝ Պոլի (ծննդյամբ Պլոենս) և Ջոն Քունի ընտանիքում։ Նա ունի ավագ քույր և երեք եղբայր։ 1999 թվականին ավարտել է Քոփլիի միջնակարգ դպրոցը։ 2003 թվականին Քունը Մունթ Յունիոնի համալսարանում ստացել է անգլերենի և իսպաներենի բակլավարի աստիճան, իսկ 2006 թվականին Մեդիսոնի համալսարանի դերասանական արվեստի մագիստրոսի աստիճան։

## Կարիերա
Վիսկոնսինի թատրոնում չորս տարի աշխատելուց հետո Քունը տեղափոխվել է Չիկագո, որպեսզի կարիերան շարունակի ավելի մեծ բեմերում։ 2010 թվականին նա իր վրա է վերցրել Չկագոյի «Ո՞վ է վախենում Վիրջինիա Վուլֆից» բեմադրության դերակատարումը, իսկ 2013 թվականի սկզբին այդ դերը կրկնել է պիեսի բրոդվեյական տարբերակում, ինչի համար հետագայում արժանացել է «Theatre World» մրցանակի, ինչպես նաև «Թոնի» մրցանակի՝ պիեսի երկրորդ պլանի լավագույն կանացի դերի համար։ 2011 թվականին՝ հինգ տարի բեմում խաղալուց հետո, Քունն առաջնաելույթ է ունեցել հեռուստատեսությունում՝ NBC-ի «Փլեյբոյ ակումբ» կարճամետրաժ շոուի էպիզոդում, հյուր է եղել «Օրենք և կարգ։ Հատուկ ստորաբաժանում», «Այրոնսայդ» և «Արհեստական բանականություն» սերիալներում։

### Ձեռքբերում
«Թոնի» մրցանակի առաջադրվելուց հետո 2014 թվականին Քունը HBO-ի «Մնացորդ» սերիալում ստացել է Նորա Դարստի դերը՝ Ջասթին Թերի և Էմի Բրենեմանի հետ միասին։ Դրա հետ միաժամանակ նա առաջնաելույթ է ունեցել մեծ էկրանին՝ ռեժիսոր Դևիդ Ֆինչերի «Կորածը» ֆիլմում։ 2016 թվականին «Մնացորդ» հեռուստասերիալում խաղացած դերի համար շահել է «Հեռուստատեսային քննադատների ընտրություն» մրցանակը։

2017 թվականին նա «Ֆարգո» հեռուստասերիալ-անթոլոգիայի երրորդ եթերաշրջանում խաղացել է գլխավոր դեր, որի համար ստացել է «Էմմի» մրցանակ՝ «Լավագույն կանացի դեր մինի սերիալում կամ ֆիլմում» կատեգորիայում։ Քունը նաև շահել է հեռուստատեսային քննադատների ասոցիացիայի մրցանակ՝ «Մնացորդ» և «Ֆարգո» դրամաներում անձնական ձեռքբերումների համար։

## Անձնական կյանք
2013 թվականի սեպտեմբերին Քունն ամուսնացել է դրամատուրգ և դերասան Թրեյսի Լեթսի հետ։ Ամուսինները ունեն որդի՝ Հասկել Լեթսը։

## Ֆիլմագրություն
### Ֆիլմ

### Հեռուստատեսություն

## Մրցանակներ և անվանակարգեր

## Ծանոթագրություն

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Отпускаю

**«Отпускаю»**, երգչուհի ՄաքՍիմի և Ալսու Իշմետովայի գրած երգը։ Թողարկվել է որպես երգչուհու «Դժվար տարիք» () դեբյուտային ստուդիական ալբոմի երրորդ պաշտոնական սինգլ։ Մաքսիմի՝ ԱՊՀ երկրների ընդհանուր ռադիոչարթերը գլխավորած առաջին երգն է։

## Երգի մասին
Երգը գրել է անձամբ ՄաքՍիմը դպրոցական ընկերուհի Ալսու Իշմետովայի հետ համահեղինակությամբ։

Երգչուհին այն կատարել է իր համերգային շրջագայություններից երկուսի ժամանակ, ինչպես նաև «Նոր երգեր գլխավորի մասին 2006» համերգին։

## Տեսահոլովակ
Տեսահոլովակը նկարահանել է հայտնի ռեժիսոր Եվգենի Միտրոֆանովը։ Ֆիլմի գլխավոր դերում հանդես է եկել դերասան Դենիս Նիկիֆորովը, որը նկարահանվել է «Մարտ ստվերի հետ» ֆիլմում։

Ըստ 2020 թվականի հուլիսի վիճակագրության՝ տեսահոլովակը երգչուհու YouTube-ի պաշտոնական ալիքում ունեցել է ավելի քան 9 միլիոն դիտում.

## Հետաքրքիր փաստեր
2009 թվականին գերմանական *[[Eisblume]]* փոփ ռոք խումբը թողարկել է «Unter Dem Eis» ալբոմը, որը ներառել է «Überleben» երգը՝ «Отпускаю»-ի քավեր տարբերակը։

## Ստեղծագործությունների ցանկ
* **Ռադիոսինգլ**

## Չարթեր
«Отпускаю» երգը «Трудный возраст» ալբոմի առաջին սինգլն է, որը գլխավորել է ԱՊՀ երկրների ռադիոչարթը՝ առաջին հորիզոնականում մնալով շուրջ 4 շաբաթ։ СՍինգլը ռուսական ռադիոկայանների եթերում հնչել է 287530 անգամ՝ մոտ 3 անգամ ավելի, քան երգչուհու նախորդ բոլոր սինգլները։

### Շաբաթական չարթեր

### Ամսական չարթեր

### Տարեկան չարթեր

## Մրցանակներ
* 2006՝ «Նոր երգեր գլխավորի մասին» փառատոնի դիպլոմ.

## Ծանոթագրություններ

Կատեգորիա:Երգեր այբբենական կարգով
Կատեգորիա:2006 սինգլներ
Կատեգորիա:ՄաքՍիմի երգեր
Հայկ Սայադյան

**Հայկ Լենիկի Սայադյան** (մայիսի 28, 1980, Վայք, Վայոց Ձոր), նկարիչ, անիմացիոն ֆիլմերի հեղինակ և ռեժիսոր, գովազդային ու երաժշտական անիմացիոն հոլովակների ռեժիսոր, գրող, կոմպոզիտոր։

## Կենսագրություն
Հայկ Սայադյանը ծնվել է 1980 թվականի մայիսի 28-ին՝ Վայոց Ձորի Վայք քաղաքում։ 1986-1997 թվականներին ուսանել է Վայքի թիվ 2 միջնակարգ դպրոցում։ 1997-2003 թվականներին սովորել է Հայաստանի Գեղարվեստի պետական ակադեմիայի գրաֆիկայի ֆակուլտետի գրքի ձևավորման բաժնում՝ ստանալով գրաֆիկ-ինլյուստրատորի մասնագիտություն։

2007-2011 թվականներին աշխատել է «Նաիրիտ» ՓԲԸ նախագծային-կոնստրուկտորական բաժանմունքում՝ որպես ճարտարապետ-դիզայներ։ 2011 թվականից մինչ օրս աշխատում է «Թաչ Էֆ Էքս» («Touch FX») անիմացիոն ստուդիայում՝ որպես 3D անիմացիոն ֆիլմերի նկարիչ։

2018 թվականին հիմնել է «Wi Zard» այլընտրանքային գովազդի ընկերությունը։

### Անձնական կյանք
2007 թվականին Հայկ Սայադյանն ամուսնացել է Աննա Դավթյանի հետ։ Ունեն երկու դուստր՝ Անգելինան և Լյուսին։

## Պարգևներ և մրցանակներ
Հայկ Սայադյանը սփյուռքի նախարար Հրանուշ Հակոբյանի կողմից  արժանացել է հատուկ շնորհակալագրի՝ «Կոմիտաս Վարդապետ» համահայկական փառատոնի իրականացմանն աջակցելու համար։

2016 թվականին Երևանում կազմակերպված «Ռեանիմանիա» փառատոնի ժամանակ նրա հեղինակած «Պապիկիս երազը» ֆիլմն արժանացել է «Լավագույն հայկական անիմացիոն ֆիլմ» անվանակարգին։

Կրետե կղզում կայացած Նիկոս Կազանձակիսի կյանքին և գործունեությանը նվիրված մրցույթում իր «Կազանձակիս» ֆիլմի համար արժանացել է գլխավոր մրցանակի։

## Ստեղծագործություն
Հայկ Սայադյանի առաջին անիմացիոն ֆիլմը հայոց ծիսական տիկնիկներ պատրաստող Նազարեի մասին է, որին հաջորդել են մյուս չորս աշխատանքները՝ «Հայր մեր», «Պանգեա», *«*Vivos Voco*»*, «Կոմիտաս»։

«Հայր մեր», «Պանգեա», *«*Vivos Voco*»* ֆիլմերը մարդկային մեղքի գիտակցման չմիջնորդավորված ու չպարտադրող կոչ են։ «Պանգեա» շարժանկարում մարդ արարածը, չբավարարվելով Արարչի պարգևած իշխանությամբ, ինքն իրեն թագադրում է ու անմիջապես էլ չարաշահում թագի հնարավորությունները։

«Հայր մերը» տերունական աղոթքի պատկերային շարադրանքն է ու խոնարհումը Բարձրյալի առջև։ Իսկ «Կոչեմ ապրողացը» *«*Vivos Voco*»* ալեգորիաներով մեկնաբանում է Հոր և Որդու անսահման նվիրման պատասխանը մարդկության ապերախտությանը։ Հեղինակն աստվածային կամքի ու գթառատության դեմ շեշտում է մարդկային մեղքի անվերջանալիությունը և ոգեկոչում մաքրագործվելու լույսը։

«Կոմիտաս» ֆիլմում ստեղծել է ժողովրդի հավաքական կերպարը, որն սպասում է իր հանճարի վերադարձին։ Հեղինակը այլաբանորեն, սիմվոլների լեզվով ներկայացնում է Կոմիտասի կյանքի վերջին երկու տասնամյակները։

Հայկ Սայադյանը նկարում է ձայնը, հնչյունը և զգացմունքները։

### Ֆիլմադարան

### Ցուցահանդեսներ
* 1993 թվական - Երևան (անհատական)
* 2001 թվական - Երևան (խմբակային)
* 2008 թվական - Երևան (անհատական)

## Ծանոթագրություններ

## Արտաքին հղումներ
* «Հաջողության ճանապարհը». Հայկ Սայադյան
* «ԿԱԶԱՆՁԱԿԻՍ» Հայկ Սայադյան
* Ծիրան 3 ԿՈՄԻՏԱՍ/Komitas Հայկ Սայադյան
* Գևորգ Մարգարյան և Հայկ Սայադյան - Արի Երթանք
* «Նազարե» Հայկ Սայադյան

Կատեգորիա:Հայ գրաֆիկներ
Կատեգորիա:Հայ նկարիչներ
Կատեգորիա:Հայ պրոդյուսերներ
Կատեգորիա:Հայ սցենարիստներ
Տատյանա Սուխոտինա-Տոլստայա

**Տատյանա Սուխոտինա-Տոլստայա** (, ), ռուս գրող, հուշագրությունների հեղինակ։

Լև Տոլստոյի ավագ դուստրն է։

## Կենսագրություն
мини|200px|ձախից|Տ. Լ. Սուխոտինա-Տոլստայայի շիրիմը Տեստաչոյի գերեզմանատանը
Ծնվել է 1864 թվականի հոկտեմբերի 4-ին (16), կոմս Լև Տոլստոյի ընտանիքում։ Նրա ծնունդից մեկ շաբաթ առաջ հայրը դժբախտ պատահար է ունեցել, որը կարող էր նրան զրկել աջ ձեռքի օգտագործման հնարավորությունից։ Ինչպես ավելի ուշ հենց Սուխոտինա-Տոլստայան գրել է. «Ինձ կնքել է իմ հոր ընկեր Դմիտրի Ալեքսեևիչ Դյակովը, իսկ իմ կնքամայրը եղել է տատս` Լյուբով Ալեքսանդրովնա Բերսը»։

Նա սկսել է օրագրեր վարել 14 տարեկանից և շարունակել գրեթե 40 տարի։ Լև Նիկոլաևիչը երեխաներին խրախուսել է օրագրեր պահել, և վաղ տարիներին երբեմն կարդացել է Տատյանա Լվովնայի գրառումները։ Այդ պատճառով նրա հուշերից առանձնահատուկ հետաքրքրություն են ներկայացրել հոր մասին պատմությունները, նրա կենսաձևը, առօրյա կյանքը։

1881 թվականին Տատյանան ընդունվել է Մոսկվայի նկարչության, քանդակագործության և ճարտարապետության ուսումնարան, որտեղ նրա ուսուցիչներն են եղել Վասիլի Պերովը, Իլարիոն Պրիանիշնիկովը և Լեոնիդ Պաստեռնակը։ Սովորել է նաև Նիկոլայ Գեի մոտ։

1899 թվականին նա ամուսնացել է գավառական ազնվականների առաջնորդ Միխայիլ Սերգեևիչ Սուխոտինի հետ, որը եղել է գրեթե 50 տարեկան։

Տատյանա Լվովնան, ինչպես և նրա քույրերը՝ Մարիան և Ալեքսանդրան, եղել են Տոլստոյի բուսակերական ուսմունքի հետևորդները։

1914 թվականին ամուսնու մահից հետո Տատյանան վերադարձել է Յասնայա Պոլյանա, որը հետագայում վերածվել է կալվածատուն-թանգարանի և 1917-1923 թվականներին եղել է դրա պահապանը, 1923-1925 թվականներին` Մոսկվայում Լև Տոլստոյի պետական թանգարանի տնօրենը։

1925 թվականին արտագաղթել է Ֆրանսիա։ Մասնակցել է Տոլստոյի բարեգործական հիմնադրամի աշխատանքներին, որն ստեղծվել է 1939 թվականին։ Փարիզից տեղափոխվել է Իտալիա, որտեղ էլ անցկացրել է կյանքի մնացած մասը։ Մահացել է 1950 թվականի սեպտեմբերի 21-ին Հռոմում։ Թաղված է Տեստաչո հռոմեական գերեզմանատանը (III, III, 2, 13, tomba № 1017) որդու՝ Ֆ. Սուխոտինի և դստեր՝ Տ. Սուխոտինա-Ալբերտինիի հետ։

Տատյանա Լվովնայի դուստրը` Տատյանա Սուխոտինա-Ալբերտինին (1905-1996) եղել է փաստաբան Լեոնարդո Ջուզեպպե Ալբերտինիի կինը (1903-1980), Իտալիայի քաղաքացի, *Servizio Sociale Internazionale* միավորման և Տոլստոյի հիմնադրամի իտալական մասնաճյուղի նախագահը։ Գրել է հուշերի մի քանի գրքեր՝ «Իմ մայրը», «Իմ տատը», «Տոլստոյը և մանկությունը»։

## Ստեղծագործություն
* *Հիշողություններ*, Մ., 1976: 2-րդ հր., 1980:
* *Օրագիր*, Մ., 1979: 2-րդ հր., 1984: 
* *Յասնայա Պոլյանայի ընկերներն ու հյուրերը*, *Եվրոպայի տեղեկագիր*, 1904։
* *Լև Տոլստոյի ընտանեկան ողբերգությունը*, *Մոսկվան երեկոյան*, 1928։

### Հրատարակություն
* Սուխոտինա-Տոլստայա Տ. Լ., Հուշագրություններ / Ժողովածու, ներածական հոդված և ծանոթագրությունը՝ Ալեքսանդր Իոսիֆովիչ Շիֆմանի, Մ.: Գեղարվեստական գրականություն (հրատարակչություն) 1980, 528 էջ, 1 000 000 օրինակ։

## Ծանոթագրություններ

Կատեգորիա:Ռուս նկարիչներ
Կատեգորիա:Ռուս հուշավիպագիրներ
Կատեգորիա:Լև Տոլստոյի զավակներ
Կատեգորիա:Ռուս գրողներ
Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Կատեգորիա:Ռուսական կայսրության նկարիչներ
Տիգրան Միքայելյան

**Տիգրան Միքայելյան** (), բալետի հայ արտիստ։ Հայաստանի վաստակավոր արտիստ (2007)։

## Կենսագրություն
Տիգրան Միքայելյանը ծնվել է 1980 թվականի հուլիսի 19-ին, Երևանում։ 1989-1997 թվականներին սովորել է Երևանի պարարվեստի պետական ուսումնարանում` Արմեն Գրիգորյանի ղեկավարությամբ։ 1997-1998 թվականներին Նուրիևի հիմնադրամի կրթաթոշակով սովորել է Շվեյցարիայի Բալետի բարձրագույն դպրոցում`Դենիս Վելթոնի ղեկավարությամբ։ 1998 թվականից եղել է Ցյուրիխի պետական բալետի արտիստ, 2003 թվականից` մենապարող։ 2005 թվականից եղել է Մյունխենի «*Bayerisches Staatsballett*» պետական բալետի մենապարող, Մյունխենի ազգային թատրոնում առաջին անգամ հանդես է եկել Պատրիկ Բարթի «Բայադերա» ներկայացման Ոսկե կուռքի դերով, 2007 թվականից եղել է թատրոնի առաջատար մենապարող։

Հանդես է եկել նաև Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում։

## Բալետային ներկայացումներ
* Լյուդվիգ Մինկուսի «Դոն Կիխոտ»
* Արամ Խաչատրյանի «Գայանե»
* Արամ Խաչատրյանի «Սպարտակ»
* Ռոմեո և Ջուլիետ՝ Մերկուցիո և Ռոմեո (*Ջոն Քրանկո*)
* Պյոտր Չայկովսկու Կարապի լիճ՝ արքայազն Զիգֆրիդ 
* Լյուդվիգ Մինկուսի Բայադերկա՝ Սոլոր
* Կամելիազարդ տիկինը՝ դե Գրիյո (Ջոն Նոյմայեր)
* Օնեգին՝ Լենսկի (*Ջոն Քրանկո*)
* Քնած գեղեցկուհի՝ Արքայազն Դեզիր (Մ. Պետիպա, Ի. Լիչկա)
* Միգել դե Սերվանտեսի «Դոն Կիխոտ»՝ Բազիլո (նոր խորեոգրաֆիա ըստ Ռ. Բառայի Ա. Գրսկու)
* Ուիլյամ Շեքսպիրի «Անսանձ կնոջ սանձահարումը»՝ Պետրուչիո

## Պարգևներ, մրցանակներ
* Շվեյցարական «Prix de Lausanne» դիպլոմ, 1997, 1998 
* Շվեյցարական «Prix de Lausanne» գլխավոր մրցանակ
* «Ամադեուս» հայկական բալետի մրցույթի ոսկե մեդալ, 1997
* Գրան Պրի, 1997
* Մյունխենի «Մերկուր» թատրոնի մրցանակ, 2007
* «Ֆաուստ» թատերական մրցանակ
* Առաջադրվել է գերմանական թատրոնի մրցանակի
* Հայաստանի վաստակավոր արտիստ, 2007

## Ծանոթագրություններ

Կատեգորիա:Հայ բալետի արտիստներ
Կատեգորիա:Հայաստանի վաստակավոր արտիստներ
Տակարաձուկա

**Տակարաձուկա**(ճապոներեն՝ |宝塚市|**Տակարաձուկա-սի**), քաղաք Ճապոնիայի Հյոգո պրեֆեկտուրայում։ 1954 թվականին ստացել է քաղաքի, 2003 թվականին՝ հատուկ քաղաքի կարգավիճակ, որը Ճապոնիայում, որպես կանոն, շնորհվում է 200 հազարից ավելի բնակչություն ունեցող բնակավայրերին։ 2018 թվականի հոկտեմբերի 1-ի տվյալներով Տակարաձուկայում ապրում էր  225 129 մարդ։ Բնակչության խտությունը կազմել է 2.200 մարդ/կմ2, քաղաքի զբաղեցրած տարածքը՝ 101.89&nbsp;կմ2։

## Աշխարհագրական դիրքը
Քաղաքը գտնվում է Հոնսյու կղզում՝ Կինկի տարածաշրջանի Հյոգո պրեֆեկտուրայում։ Սահմանակցում է Կոբե, Իտամի, Նիսինոմիա, Կավանիսի, Սանդա քաղաքներին ու Ինագավա ավանին։

## Խորհրդանիշերը
Տակարաձուկայի խորհրդանիշ ծառը սասանկվա կամելիան է, ծաղիկը՝ *Viola mandshurica*-ն, թռչունը՝ *Cettia diphone*-ն։

## Տնտեսություն
Տակարաձուկայում են գտնվում հեռակառավարնան մալուխներ ու հարակից ապրանքներ արտադրող *HI-LEX Corporation*-ի և ռազմական ինքնաթիռներ, ուղղաթիռներ, ծանրաքարշ բեռնատարներ թողարկող *ShinMaywa Industries*-ի գլխավոր գրասենյակներն ու գլխադասային ձեռնարկությունները։

## Կրթություն
Քաղաքում գործող բարձրագույն ուսումնական հաստատություններից հիշատակման են արժանի հատկապես Կոշիեն համալսարանը և արվեստի ու դիզայնի համալսարանը։ Տակարաձուկայում մի ժամանակ գործել է հյուսիսկորեական տարրական դպրոց՝ .
:

## Քույր քաղաքներ
Տակարաձուկան բարեկամական ու գործընկերային սերտ հարաբերություններ է հաստատել հետևյալ քաղաքների հետ.
*  **[[Օգաստա]]**, Ջորջիա նահանգ, ԱՄՆ
*  **[[Մացուե]]**, Ճապոնիա
*  **[[Մելվիլ]]**, Ավստրալիա
*  **[[Ալզերգրունդ]]**, Ավստրիա

## Պատկերասրահ

TakarazukaScenery.jpg|
Tezuka osamu01 2048.jpg|Արվեստի թանգարանը
Takarazuka hotel01 2048.jpg|Հյուրանոցը
Takarazuka grand theater03s3200.jpg|Մեծ թատրոնը


## Ծանոթագրություններ

## Արտաքին հղումներ

* 
* 
*Takarazuka Revue 
*Osamu Tezuka Manga Museum

Կատեգորիա:Ճապոնիայի բնակավայրեր
Կատեգորիա:Ճապոնիայի հատուկ քաղաքներ
Կատեգորիա:Ճապոնիայի քաղաքներ
Թրեյսի Լեթս

**Թրեյսի Լեթս** (, ) , ամերիկացի սցենարիստ, դրամատուրգ, դերասան։ Մի քանի գրքերի հեղինակ է, որոնց հիման վրա գրվել են սցենարներ հետագայում էկրանավորման համար։ Դրանց թվում է Ուիլյամ Ֆրիդկինի «Վարձու մարդասպան Ջոն» ֆիլմը, որը ի սկզբանե գոյություն է ունեցել թատերական բեմադրության տեսքով։

## Կենսագրություն
2008 թվականին ստացել է Պուլիցերյան մրցանակ «Օգոստոս. Օսեյջ կոմսություն» պիեսի համար։ Սակայն առաջին անգամ մրցանակի է առաջադրվել 2004 թվականին որպես «Մարդը Նեբրասկիից»-ի հեղինակ։

Թրեյսի Լեթսի ստեղծագործական գործունեությամբ են ոգեշնչել Ուիլյամ Ֆոլքների և Թենեսի Ուիլյամս ստեղծագործությունները։ 1980 թվականին միջնակարգ դպրոցը ավարտելուց հետո Թրեյսին տեղափոխվել է Դալլաս, աշխատել է հեռուստատեսությունում։ Որոշ ժամանակ անց տեղափոխվել է Չիկագո, որտեղ  աշխատանքի է տեղավորվել*The Famous Door* ակումբում և *Steppenwolf Theatre Company* թատրոնում։ Որտեղ նա աշխատել է մոտ 11 տարի, սակայն մինչև հիմա համարվում է *Steppenwolf Theatre Company*-ի անդամ։

90-ական թվականներին Թրեյսի Լեթսը դարձել է *Bang Bang Spontaneous* թատրոնի հիմնադիր։ Ելույթ ունենալով թատրոնում՝ հաճախ հայտնվել է հեռուստատեսային նախագծերում, այդ թվում՝ բազմաթիվ սերիալներում, որոնցից են «Փախուստ բանտից»-ը և «Հայրենիք»-ը։

Ամուսնացած է դերասանուհի Քերի Քունի հետ, որի հետ ծանոթացել է Բրոդվեյի «Ով է վախենում Վիրջինի Վուլֆից» բեմադրությունում խաղալու ժամանակ։ 2013 թվականին այդ բեմադրության դերի համար ստացել է *Tony Award* մրցանակը՝ որպես լավագույն տղամարդու գլխավոր դերակատար։ 2018 թվականի մարտին ծնվել է զույգի որդին։

## Ֆիլմագրություն
### Սցենարիստ
* 2006 — Բագ / Bug
* 2011 — Վարձու մարդասպան Ջոն
* 2013 — Օգոստոս. Օսեյջ կոմսություն

## Ծանոթագրություններ

Կատեգորիա:1965 ծնունդներ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի գրողներ
Կատեգորիա:Ամերիկացի դրամատուրգներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Անձինք այբբենական կարգով
Կատեգորիա:Գրողներ այբբենական կարգով
Կատեգորիա:Դերասաններ այբբենական կարգով
Կատեգորիա:Թալսա քաղաքում ծնվածներ
Կատեգորիա:Հուլիսի 4 ծնունդներ
Կատեգորիա:Սցենարիստներ այբբենական կարգով
Կատեգորիա:Պուլիցերյան մրցանակակիրներ
Աբասղուլուլար (Թովուզի շրջան)

**Աբասղուլուլար** (), գյուղ Ադրբեջանական Հանրապետության Թովուզի շրջանում։

## Պատմություն
Գյուղը հիմնադրվել է ԽՍՀՄ տարիներին։

## Աշխարհագրություն
Գտնվում է շրջկենտրոն Տավուշ քաղաքից 34,5 կմ հարավ։ Ծովի մակերևույթից 1550-1600 մետր բարձրության վրա է։

## Բնակչություն
Գյուղի բնակչությունը 415 մարդ է (2009)։

## Ծանոթագրություններ

Կատեգորիա:Թովուզի շրջանի բնակավայրեր
Օգ Մանդինո

**Օգ Մանդինո** (, ), ամերիկացի գրող, «Աշխարհի մեծագույն վաճառականը» գրքի հեղինակը։

## Կենսագրություն և գործունեություն
Նրա աշխատությունների հիմքը քրիստոնեական ֆունդամենտալիզմն է, գրքերը մեծապես կրում են Նապոլեոն Հիլի և Էմետտա Ֆոքսի ազդեցությունը։ Ներկայում Մանդինոն հայտնի և պահանջված գրող է։ Նրա գրքերի վաճառքը գերազանցում է 50 միլիոնը և թարգմանված են ավելի քան 25 լեզուներով։ Մինչ 1976 թվականը Մանդինոն  ղեկավարել է «*Success Unlimited*» ամսագիրը և  ներկայացվել է խոսնակների ազգային ասոցիացիայի Փառքի սրահին։

Մանդինոյի գլխավոր նշանաբանը եղել է «Արա՛ այսօր»։ Նրա «Աշխարհի մեծագույն վաճառականը» գիրքը որոշակի առումով եղել է այլ հայտնի գրքերի նախակարապետ, ինչպես օրինակ՝ «Ամենաարդյունավետ մարդկանց յոթ սովորույթները» գրքի համար։

Օգի մայրը որդու համար կանխագուշակել էր գրողի ապագա։ Բարձր դասարաններում նա թերթի խմբագիր էր և ծրագրել էր ընդունվել Միսսուրիի համալսարանի ժուռնալիստիկայի ֆակուլտետը։ Սակայն 1940 թվականին նրա մայրը հանկարծամահ է եղել։ Քոլեջ հաճախելու փոխարեն Օգը նախընտրել է աշխատել թղթի ֆաբրիկայում, որտեղ աշխատել է մինչև 1942 թվականը, մինչ բանակի օդային կորպուս ընդունվելը։ Երկրորդ համաշխարհային պատերազմի ժամանակ նա թռիչքներ էր կատարել «B-24 Liberator» ստրատեգիական ռմբակոծիչով։

## Գրքեր և ձեռնարկներ
* Աշխարհի մեծագույն վաճառականը
* Աշխարհի մեծագույն վաճառականը 2։ Պատմության ավարտը
* Աշխարհի մեծագույն գաղտնիքը
* Հաջողության և երջանկության գաղտնիքներ
* Քրիստոսի գործով հանձնաժողով
* The Twelfth Angel
* The Greatest Miracle In The World
* The Gift Of Acabar
* The Choice
* A Better Way To Live
* The Christ Commission
* Spellbinder’s Gift
* The Return Of The Ragpicker
* Mission: Success!
* The God Memorandum
* The Ten Ancient Scrolls For Success: From The Greatest Salesman In The World
* He Is Tough

## Ծանոթագրություններ

## Արտաքին հղումներ
* www.ogmandino.com — Պաշտոնական կայք էջ

Կատեգորիա:ԱՄՆ-ի օդաչուներ
Կատեգորիա:Ամերիկացի գրողներ
Կատեգորիա:Ամերիկացի վիպասաններ
Կատեգորիա:Գրքեր
Կատեգորիա:Երկրորդ համաշխարհային պատերազմ
Բրայան Բիանկինի

**Բրայան Լեո Բիանկինի** (, ), ամերիկացի դերասան և ֆոտոմոդել։

## Կենսագրություն
Բիանկինին ծնվել է Սան Ֆրանցիսկոյում՝ իտալացիներ Մարսիա և Լեո Բիանկինիների ընտանիքում։ Բրայանն ունեցել է երեք եղբայր և մեկ քույր։ Մանուկ հասակում հետաքրքրվել է ըմբշամարտով և տվյալ մարզաձևի դպրոցական մրցումներում բազմիցս հաղթող է ճանաչվել։

## Մոդելային գործունեություն
Մոդելային բիզնեսում Բիանկինին հայտնվել է քոլեջն ավարտելուց հետո։ Նկարահանվել է այնպիսի հայտնի լուսանկարիչների մոտ, ինչպիսիք են Սթիվեն Անդերհիլը, Բրյուս Վեբերը, Ռոջեր Մոնքսը, Դևիդ ԼաՇապելը, Մայքլ Չայլդերսը, Սթիվեն Քլայանը, Մարտին Ռիտերը, Քրիս Մեքոսը և Ջորջ Մաչադոն, ինչպես նաև մասնակցել է «Reebok», «Versace», «Abercrombie & Fitch» ընկերությունների գովազդային արշավներին։ Նրա լուսանկարները հայտնվել է բազմաթիվ հայտնի ամսագրերի շապիկներին, որոնց թվում են՝ *«[[Vanity Fair]]»*, *«[[Glamour (ամսագիր)|Glamour]]»*, *«[[Cosmopolitan]]»*, *«[[Playgirl]]»* և *«Men’s Fitness»*։ Բիանկինին նկարահանվել է Մոբիի և Lil’ Kim-ի տեսահոլովակներում, իսկ նրա լուսանկարը հայտնվել է Գլորիա Էստեֆանի՝ 2000 թվականին թողարկված «Alma Caribeña» ալբոմի շապիկին։ Նույն թվականին նա առաջին անգամ հանդես է եկել որպես դերասան «Աղջիկ աղջկա համար» դրամայում՝ հաջորդ երկու տարիներին նկարահանվելով ևս երկու ֆիլմում։

## Մահ
2004 թվականի մարտի 16-ին Բրայան Բիանկինին, տառապելով ծանր դեպրեսիայից, ինքնասպան է եղել։ Թաղված է Սան Ֆրանցիսկոյի մոտ գտնվող Քոլմա քաղաքի իտալական գերեզմանատանը։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Դերասաններ այբբենական կարգով
Կատեգորիա:Մոդելներ այբբենական կարգով
Մագելանի Փոքր Ամպ

**Մագելանի Փոքր Ամպ** (**ՄՓԱ**, **SMC**) գաճաճ գալակտիկա, Ծիր Կաթինի արբանյակը։ Հանդիսանում է անկանոն գալակտիկա, աստղագետները ենթադրում են, որ առաջ այն եղել է ձողիկով պարուրաձև գալակտիկա, սակայն Ծիր Կաթինի ազդեցության տակ ցրվել է և կորցրել ձևը։  Գտնվում է մոտ 60 կիլոպարսեկ հեռավորության վրա Տուկան համաստեղությունում և ունի 3° չափերով թույլ լուսարձակող ամպի տեսք։ Պարունակում է 1,5 միլիարդ աստղեր։ Մագելանի Փոքր Ամպը և Մագելանի Մեծ Ամպը շրջապատված են չեզոք ջրածնից կազմված ընդհանուր թաղանթով, որը անվանում են Մագելանի համակարգ։

Մագելանի Փոքր Ամպը անվանվել է ի պատիվ պորտուգալացի ծովագնաց Ֆեռնան Մագելանի, որը դիտել է այս գալակտիկան 1519 թվականին շուրջերկյա ճանապարհորդության ժամանակ։ 
Ռուսաստանի, ինչպես նաև համարյա ամբողջ Հյուսիսային կիսագնդի տարածքում Մագելանի Փոքր Ամպը չի երևում։

Համաձայն 2014 թվականի սեպտեմբերին հրատարակվաղ տվյալերի՝ ըստ մոդելներից մեկի, Ծիր Կաթինը 4 միլիարդ տարի հետո կկլանի Մագելանի Մեծ և Փոքր Ամպերը, իսկ 5 միլիարդ տարի հետո ինքը կկլանվի Անդրոմեդայի միգամածության կողմից։

Մագելանի Փոքր Ամպում է գտնվում փախչող գերարագ աստղը, որը պատկանում է J01020100-7122208 դեղին գերհսկաների դասին։

## Գեղարվեստական գրականություն
Էդմոնդ Համիլտոնի «Աստղային թագավորները» (1949) և «Վերադարձ աստղերին» (1970) վեպերում հիշատակվում է Հ’հառներ գերտելեպատների շատ ագրեսիվ ռասան, Մագելանի Փոքր Ամպի (բնիկների լեզվով՝ Ամամբարանի) բնակիչները, որոնք երկու անգամ փորձ են կատարել գրավել մեր Գալակտիկան, սակայն կանգնեցվել են Երկրի բնակչության կողմից։ Վերջիններս կիրառել են գերզենք, որը ի վիճակի է ոչնչացնել նույնիսկ տարածությունը։ Սերգեյ Սուխինովի «Աստղային գայլը» վեպերի շարքում (1998-2006), որը գրվել է Համիլտոնի ստեղծագործությունների մոտիվներով, նկարագրված է մեր Գալակտիկայի բնակիչների և Հ’հառների (Երրորդ ուժի)  հակամարտության պատմության շարունակությունը, չնայած Համիլտոնի մոտ «Աստղային թագավորները» և «Աստղային գայլը» շարքը ոչ մի կապ չունեն։

Կուրտ Վոնեգութի բոլոր ֆանտաստիկ վեպերում, նույնիսկ եթե գործողությունները տեղի են ունենում Երկրի վրա և կապ չունեն տիեզերքի հետ, անպայման հիշատկվում է Տրալֆամադոր մոլորակը, որը գտնվում է Մագելանի Փոքր Ամպում։ Այն միտքը, որ Երկրի վրա տեղի ունեցող բոլոր իրադարձությունները այսպես թե այնպես կախված են Տրալֆամադորի բնակիչների կամքից, կարմիր գծով անցնում է Վոնեգութի ամբողջ ֆանտաստիկայի միջով։ Ստանիսլավ Լեմը իր «Մագելանի Ամպը» վեպում հիշատակում է այս գալակտիկան։

## Ծանոթագրություններ

Կատեգորիա:Անկանոն գալակտիկաներ
Կատեգորիա:Գաճաճ գալակտիկաներ
*
Կատեգորիա:Տեղական խումբ
Կատեգորիա:Տուկան
Թակիր իմ դուռը (հեռուստասերիալ)

**Թակիր իմ դուռը** (), թուրքական հեռուստասերիալ, որի գլխավոր դերերում հանդես են գալիս Քերեմ Բյուրսինը և Հանդե Էրչելը։ Հեռուստասերիալն արտադրվել է «MF Yapım» ընկերության կողմից և ցուցադրվել է FOX հեռուստաընկերությամբ։ Հեռուստասերիալի ռեժիսորն Ալթան Դյոնմեզն է, իսկ պրոդյուսերը՝ Ասենա Բյուլբյուլօղլուն։

## Սյուժե
Էդա Յըլդըզը միշտ երազել է արտասահմանում սովորելու մասին։ Գլխավոր հերոսուհին հավատում է, որ կարող է հարթել բոլոր խնդիրները և կրթություն ստանալուց հետո կկարողանա օգնել իր մորաքրոջը։ Ճակատագիրը խառնում է Էդայի բոլոր պլանները։ Սերքան Բոլաթը Ստամբուլի ամենահայտնի ճարտարագետներից մեկն է, որի ղեկավարած ընկերությունը պետք է վճարեր Էդայի ուսման ծախսերը։ Սակայն ընկերությունը որոշում է հրաժարվել ուսման ծախսերի փոխհատուցումից, իսկ Էդան իր հերթին ցանկանում վրեժ լուծել։ Նրա մեղքով Սերքանը հայտնվում է վատ դրության մեջ։ Իրավիճակը հարթելու համար՝ Էդան որոշում է օգնել Սերքանին։ Նրանք կնքում են պայմանագիր, համաձայն որի Էդան երկու ամիս շարունակ պետք է լինի Սերքանի սիրեցյալը, փոխարենը Էդան կստանա արտասահմանում սովորելու հնարավորություն։ Միմյանց ատող Սերքանը և Էդան աստիճանաբար սիրահարվում են իրար։

## Դերասանական կազմ

## Ծանոթագրություններ

## Արտաքին հղումներ
* Fox Türkiye'nin resmî sitesinde Sen Çal Kapımı 
* 
* 
* 
* YouTube'da Sen Çal Kapımı 

Կատեգորիա:Թուրքական հեռուստասերիալներ